Rasman: “Chelsi” yangi bosh murabbiy nomini ma’lum qildi

“Chelsi” futbol klubi Tomas Tuxelni jamoaning yangi bosh murabbiyi sifatida tanishtirdi.

Germaniyalik mutaxassis bilan 18 oylik shartnoma imzolangan. Ushbu bitimni keyinchalik uzaytirish bandi ham bor.
Avvalroq “Chelsi” Frenk Lempardni iste’foga chiqargandi.
“Chelsi” Premyer Liga 2020/21-yilgi mavsumining so‘nggi besh o‘yinida bitta g‘alaba qayd etdi. Jamoa 19-turdan keyin 29 ochko bilan 9-o‘rinda bormoqda. Chempionlar Ligasining joriy mavsumida esa “Chelsi” guruhni birinchi o‘rinda yakunladi va 1/8 finalda “Atletiko” bilan o‘ynaydi.
Tuxel 2020-yilning dekabr oyida PSJdan iste’foga chiqarilgandi. Unga qadar germaniyalik mutaxassis “Borussiya D” va “Manys” jamoalariga ustozlik qilgan.
Yanada ko‘proq futbol va sport yangiliklaridan boxabar bo‘lishni istasangiz, “Daryo”ning Telegram’dagi rasmiy sport kanali — @Daryo_Sport24’ga obuna bo‘ling!